CELEX: 62012CN0096
Language: lt
Date: 2012-03-22 00:00:00
Title: Byla C-96/12: 2012 m. kovo 22 d. Tribunal da Relação de Guimarães (Portugalija) pateiktas prašymas priimti prejudicinį sprendimą byloje Domingos Freitas e Maria Adília Monteiro Pinto prieš Companhia de Seguros Allianz Portugal SA

12.5.2012   
            
            
               LT
            
            
               Europos Sąjungos oficialusis leidinys
            
            
               C 138/4
            
         2012 m. kovo 22 d.Tribunal da Relação de Guimarães (Portugalija) pateiktas prašymas priimti prejudicinį sprendimą byloje Domingos Freitas e Maria Adília Monteiro Pinto prieš Companhia de Seguros Allianz Portugal SA
   
   (Byla C-96/12)
   2012/C 138/06
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal da Relação de Guimarães
   
   
      Šalys pagrindinėje byloje
   
   
      Ieškovai: Domingos Freitas ir Maria Adília Monteiro Pinto
   
      Atsakovė: Companhia de Seguros Allianz Portugal SA
   
      Prejudicinis klausimas
   
   Ar tuo atveju, kai į kelių eismo įvykį patenka motorinė transporto priemonė ir dviratį vairuojantis nepilnametis, kuris dėl to įvykio patiria fizinę bei materialinę žalą, atlyginimo už patirtą žalą netaikymas ar sumažinimas, jei dėl kelių eismo įvykio kaltas dviratininkas, prieštarauja Sąjungos teisei, konkrečiai Pirmosios direktyvos (72/166/EEB) (1) 3 straipsnio 1 daliai, Antrosios direktyvos (84/5/EEB) (2) 2 straipsnio 1 daliai ir Trečiosios direktyvos (90/232/EEB) (3) 1a straipsniui, į ją įtrauktam Penktosios direktyvos (2005/14/EB (4)) 4 straipsniu (visos šios direktyvos susijusios su privalomuoju transporto priemonių valdytojų civilinės atsakomybės draudimu), atsižvelgiant į Teisingumo Teismo praktiką dėl aplinkybių, kuriomis galima riboti žalos atlyginimą pagal privalomąjį transporto priemonių valdytojų civilinės atsakomybės draudimą?
   
      (1)  1972 m. balandžio 24 d. Tarybos direktyva 72/166/EEB dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu ir privalomojo tokios atsakomybės draudimo įgyvendinimu, suderinimo (OL L 103, p. 1; 2004 m. specialusis leidimas lietuvių k., 6 sk., 1 t., p. 10).
   
      (2)  1983 m. gruodžio 30 d. Antroji Tarybos direktyva 84/5/EEB dėl valstybių narių teisės aktų, susijusių su motorinių transporto priemonių valdytojų civilinės atsakomybės draudimu, suderinimo (OL L 8, 1984, p. 17; 2004 m. specialusis leidimas lietuvių k., 6 sk., 7 t., p. 3).
   
      (3)  1990 m. gegužės 14 d. Trečioji Tarybos direktyva 90/232/EEB dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu, suderinimo (OL L 129, p. 33; 2004 m. specialusis leidimas lietuvių k., 6 sk., 1 t., p. 249).
   
      (4)  2005 m. gegužės 11 d. Europos Parlamento ir Tarybos direktyva 2005/14/EB, iš dalies keičianti Tarybos direktyvas 72/166/EEB, 84/5/EEB, 88/357/EEB ir 90/232/EEB bei Europos Parlamento ir Tarybos direktyvą 2000/26/EB, susijusias su motorinių transporto priemonių valdytojų civilinės atsakomybės draudimu (OL L 149, p. 14).